Document ID: /roh_data/filtered/fineweb-2-filterrobots_roh.jsonl.gz/22865

Il zercladur 2019 è sa distatgada ina bova spontana che ha donnegià parts dal rempar da lavinas. Dapi lura han ins fatg lavurs da reparaziun, novs rempars na pon dentant betg pli vegnir bajegiads sin la surfatscha d'erosiun. Uschia duai il rempar existent Duchli vegnir cumplettà cun 126 meters raits da naiv e cun 96 meters rempars da sustegn fixs.
Lingia da l'Alvra: Sustegn als custs totals da 615'000 francs
Ad Alvagnì-Bogn vegn sustegnì in project per proteger la lingia da l'Alvra da la Viafier retica cunter crudada da crappa. Il chantun paja maximalmain 461'000 francs per quest project necessari. I duain vegnir construidas trais raits cunter crudada da crappa che han ina lunghezza totala da 150 meters.